Manikarnika Box Office Collection Day 8: कंगना रनौत की 'मणिकर्णिका' का अगला टारगेट 100 करोड़, अब तक कमाए इतने  
'मणिकर्णिका' की नजर 100 करोड़
पहले हफ्ते कमाए इतने करोड़
कंगना रनौत का दमदार अभिनय
Manikarnika Box Office Collection Day 8: 'मणिकर्णिका' (Manikarnika) फिल्म में झांसी की रानी का रोल निभाने वाली एक्ट्रेस कंगना रनौत (Kangana Ranaut) को साल की शुरुआत में एक अच्छी फिल्म मिली. हालांकि अभी भी लागत निकालने के करीब है, लेकिन दूसरे हफ्ते भी फिल्म अच्छी कमाई कर सकती है. फिल्म 'मणिकर्णिकाः द क्वीन ऑफ झांसी (Manikarnika: The Queen of Jhansi)' की नजर अब 100 करोड़ की तरफ है. पहले हफ्ते में अच्छी कमाई करने वाली कंगना रनौत (Kangana Ranaut) की 'मणिकर्णिका' (Manikarnika) दूसरे वीकेंड पर शानदार कमाई कर सकती है. ट्रेड एनलिस्ट तरण आदर्श के मुताबिक शुक्रवार को 8.75 करोड़, शनिवार को 18.10 करोड़, रविवार को 15.70 करोड़, सोमवार को 5.10 करोड़, मंगलवार को 4.75 करोड़, बुधवार को 4.50 करोड़ और गुरुवार को 4.25 करोड़ रुपए की कमाई है.
 
#Manikarnika scores in Week 1... Had excellent weekend [#RepublicDay holiday] and healthy trending on weekdays... Weekend 2 crucial... Fri 8.75 cr, Sat 18.10 cr, Sun 15.70 cr, Mon 5.10 cr, Tue 4.75 cr, Wed 4.50 cr, Thu 4.25 cr. Total: ₹ 61.15 cr. India biz. #Hindi#Tamil#Telugu
रोजाना के आंकड़े को देखते हुए एक अनुमान के अनुसार फिल्म ने दूसरे वीकेंड के पहले दिन यानी शुक्रवार को करीब 5 करोड़ से ज्यादा की कमाई कर डाली होगी. फिलहाल फिल्म रिलीज के पहले दिन धीमी रफ्तार के बाद हफ्ते के बाकी बचे हुए दिन में अच्छी कमाई की थी. एक सप्ताह में करीब 60 करोड़ से ज्यादा की कमाई कर चुकी 'मणिकर्णिका' (Manikarnika) अभी भी बॉक्स ऑफिस पर धमाल मचा रही है. पहले हफ्ते में कुल 61.15 करोड़ कमाने वाली फिल्म ने 60 करोड़ का आंकड़ा पार कर लिया है, जो कि एक शानदार शुरुआत है. हालांकि अभी भी लागत के अनुसार कमाई बेहद कम है. देखना होगा कि दूसरे हफ्ते फिल्म कितनी कमाई कर सकती है.

'मणिकर्णिका' (Manikarnika) फिल्म को ओवरसीज में भी पसंद किया जा रहा है. 29 जनवरी 2019 तक फिल्म ने ओवरसीज में 20 लाख डॉलर (14 करोड़ 40 लाख रुपये) का आंकड़ा पार कर लिया है. ट्रेड एनलिस्ट तरण आदर्श के ट्वीट के मुताबिक यूएसए कनाडा में 7.15 लाख डॉलर, यूएई और जीसीसी में 5.55 लाख डॉलर, यूके में 1.52 लाख डॉलर, ऑस्ट्रेलिया-न्यूजीलैंड और फिजी में 2.01 लाख डॉलर की कमाई कर चुकी है. वहीं बात करें भारत में फिल्म की कमाई की, तो पांच दिनों में फिल्म ने 53 करोड़ की कमाई कर ली है. जिसे अच्छा माना जाएगा. कंगना रनौत की फिल्म 'मणिकर्णिका' (Manikarnika) ने पहले दिन 6 करोड़, दूसरे दिन 19 करोड़, तीसरे दिन 15 करोड़ और चौथे दिन 5.10 करोड़ की कमाई की थी.
कंगना रनौत  (Kangana Ranaut)  की फिल्म (Manikarnika) के प्रदर्शन को देखने के बाद ऐसा कहा जा रहा है कि रिलीज के दूसरे हफ्ते में फिल्म 60-70 करोड़ के बिजनेस में दाखिल हो जाएगी. हालांकि फिल्म से इससे ज्यादा उम्मीद की जा रही थी. हिंदी बेल्ट में फिल्म को अच्छा रिस्पॉन्स मिला है. लोगों को कंगना रनौत का झांसी अवतार पसंद आ रहा है. फिल्म में कंगना के काम की तारीफ भी की जा रही है. 
अगर फिल्म ने बॉक्स ऑफिस पर इसी तरह का प्रदर्शन जारी रखा तो जल्द ही अपनी लागत निकाल लेगी. कंगना रनौत (Kangana Ranaut) ने 'मणिकर्णिका' (Manikarnika) में बहुत ही शानदार काम किया है और लोग उनकी जमकर तारीफ भी कर रहे हैं.